Борис Младенов-Young
Не зная откъде и как дойде…

chitanka.info

Не зная откъде и как дойде —

ефирна лекокрила пеперудка;

запърха в зрителното ми поле

и кацна върху клонче след минутка.

Огледах я и ахнах във захлас —

какво изящно, прелестно творение

с пастелни багри, с блясък на елмаз…

Но в този кратък миг на възхищение,

ме лъхна жал, тъга при мисълта,

че тази красота неповторима

е краткотрайна, крехка и ранима,

и скоро ще я покоси смъртта.

От пръст създадена, пак пръст ще стане —

от нея помен няма да остане!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.